CELEX: 32020D0659
Language: sl
Date: 2020-05-15 00:00:00
Title: Izvedbeni sklep Komisije (EU) 2020/659 z dne 15. maja 2020 o harmoniziranem standardu za tehnično dokumentacijo, potrebno za ocenjevanje materialov, sestavnih delov ter električne in elektronske opreme, pripravljenem v podporo Direktive 2011/65/EU Evropskega parlamenta in Sveta

18.5.2020   
               
               
                  SL
               
               
                  Uradni list Evropske unije
               
               
                  L 155/12
               
            
         IZVEDBENI SKLEP KOMISIJE (EU) 2020/659
         z dne 15. maja 2020
         o harmoniziranem standardu za tehnično dokumentacijo, potrebno za ocenjevanje materialov, sestavnih delov ter električne in elektronske opreme, pripravljenem v podporo Direktive 2011/65/EU Evropskega parlamenta in Sveta
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,
         ob upoštevanju naslednjega:
         
                     (1)
                  
                  
                     V skladu s členom 16(2) Direktive 2011/65/EU Evropskega parlamenta in Sveta (2) se za materiale, komponente in električno in elektronsko opremo, ki so opravili preskuse ali meritve za ugotavljanje skladnosti z zahtevami člena 4 navedene direktive ali ki so bili ocenjeni v skladu s harmoniziranimi standardi, objavljenimi v Uradnem listu Evropske unije, predpostavlja, da so v skladu z zahtevami direktive, za katere veljajo navedeni standardi.
                  
               
                     (2)
                  
                  
                     Komisija je z dopisom M/499 z dne 21. oktobra 2011 Evropski odbor za standardizacijo (CEN), Evropski odbor za standardizacijo v elektrotehniki (Cenelec) in Evropski inštitut za telekomunikacijske standarde (ETSI) zaprosila za spremembo obstoječih harmoniziranih standardov in po potrebi pripravo novih standardov v zvezi s tehnično dokumentacijo, potrebno za ocenjevanje materialov, sestavnih delov ter električne in elektronske opreme glede skladnosti z zahtevami Direktive 2011/65/EU.
                  
               
                     (3)
                  
                  
                     Cenelec je na podlagi zahteve M/499 z dne 21. oktobra 2011 spremenil obstoječi harmonizirani standard EN 50581:2012, čemur je sledilo sprejetje standarda EN IEC 63000:2018 o specifikacijah za tehnično dokumentacijo, potrebno za ocenjevanje materialov, sestavnih delov ter električne in elektronske opreme glede omejevanja uporabe nekaterih nevarnih snovi. Novi standard EN IEC 63000:2018 temelji na obstoječem mednarodnem standardu IEC 63000:2016, ta pa temelji na harmoniziranem standardu EN 50581:2012.
                  
               
                     (4)
                  
                  
                     Komisija je skupaj s Cenelec ocenila, ali je standard EN IEC 63000:2018, ki ga je pripravil Cenelec, skladen z zahtevkom M/499 z dne 21. oktobra 2011.
                  
               
                     (5)
                  
                  
                     Standard EN IEC 63000:2018, ki ga je pripravil Cenelec, izpolnjuje zahteve, ki naj bi jih zajemal in ki so določene v Direktivi 2011/65/EU. Zato je primerno, da se sklic na navedeni standard objavi v Uradnem listu Evropske unije.
                  
               
                     (6)
                  
                  
                     Ker novi standard EN IEC 63000:2018 nadomešča standard EN 50581:2012, je treba sklic na standard EN 50581:2012 umakniti iz Uradnega lista Evropske unije (3). Da bi proizvajalcem zagotovili dovolj časa za prilagoditev njihovih proizvodov novemu standardu, je treba umik sklica na harmonizirani standard EN 50581:2012 odložiti.
                  
               
                     (7)
                  
                  
                     Skladnost s harmoniziranim standardom zagotavlja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklica na tak standard v Uradnem listu Evropske unije. Ta sklep bi moral zato začeti veljati na dan objave –
                  
               SPREJELA NASLEDNJI SKLEP:
         
            Člen 1
            Sklic na harmonizirani standard za tehnično dokumentacijo, potrebno za ocenjevanje materialov, sestavnih delov ter električne in elektronske opreme, pripravljen v podporo Direktive 2011/65/EU, naveden v Prilogi I k temu sklepu, se objavi v Uradnem listu Evropske unije.
         
         
            Člen 2
            Sklic na harmonizirani standard za tehnično dokumentacijo, potrebno za ocenjevanje materialov, sestavnih delov ter električne in elektronske opreme, pripravljen v podporo Direktive 2011/65/EU, kot je naveden v Prilogi II k temu sklepu, se umakne iz Uradnega lista Evropske unije od datuma, določenega v navedeni prilogi.
         
         
            Člen 3
            Ta sklep začne veljati na dan objave v Uradnem listu Evropske unije.
         
         
            V Bruslju, 15. maja 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 316, 14.11.2012, str. 12.
         
            (2)  Direktiva 2011/65/EU Evropskega parlamenta in Sveta z dne 8. junija 2011 o omejevanju uporabe nekaterih nevarnih snovi v električni in elektronski opremi (UL L 174, 1.7.2011, str. 88).
         
            (3)  UL C 363, 23.11.2012, str. 6.
      
      
         
            PRILOGA I
            
                        Št.
                     
                     
                        Sklic na standard
                     
                  
                        1.
                     
                     
                        EN IEC 63000:2018
                        Tehnična dokumentacija za presojo električnih in elektronskih naprav v zvezi z omejitvami pri nevarnih snoveh (IEC 63000:2016)
                     
                  
      
      
         
            PRILOGA II
            
                        Št.
                     
                     
                        Sklic na standard
                     
                     
                        Datum umika
                     
                  
                        1.
                     
                     
                        EN 50581:2012
                        Tehnična dokumentacija za presojo električnih in elektronskih naprav v zvezi z omejitvami pri nevarnih snoveh
                     
                     
                        18. novembra 2021